מאיר רוט

מאיר רוט (כ"ט באב ה'תש"ז, 15 באוגוסט 1947 – י"ח באדר ב' ה'תשפ"ד, 28 במרץ 2024) היה יושב ראש נאמני תורה ועבודה בשנים 1995–2001.

 ביוגרפיה 
למד בישיבה תיכונית אור עציון בראשות הרב חיים בנימיני, ולאחר מכן בישיבת אור עציון בראשות הרב חיים דרוקמן.

עבד במשך כ-25 שנה בתחום תקשורת נתונים בחברת IBM. לאחר מכן היה ראש מדור יישומים מדעיים באגף התקשוב של אוניברסיטת בר-אילן.

 נאמני תורה ועבודה 

בשנים 1995–2001 היה יושב ראש נאמני תורה ועבודה.

בתקופת כהונתו ייסד את כתבי העת של התנועה: "גיליון", ודעות. הוא עסק בבירור דרכה של הציונות הדתית, ופרסם מאמרים בנושא זה בבמות אקדמיות שונות.

עבודת הדוקטורט שלו בתוכנית ללימודי פרשנות ותרבות באוניברסיטת בר-אילן עסקה בנושא: "אליעזר ברקוביץ כתאוריטקן של ההלכה".

 כתיבה ועריכה 
 מאיר רוט (עורך), הציונות הדתית בראיה מחודשת, עין צורים: נאמני תורה ועבודה, ה'תשנ"ח 1998, 358 עמ'
 מאיר רוט, אורתודוקסיה הומאנית: מחשבת ההלכה של הרב פרופ' אליעזר ברקוביץ, הוצאת הקיבוץ המאוחד, 2013, 473 עמ'
 בערב ההשקה לספר השתתפו הרב פרופסור נריה גוטל, הרב ד"ר מיכאל אברהם הרב ד"ר צחי הרשקוביץ ורחל שפרכר-פרנקל.

 ממאמריו 
 בין חשדנות לחדשנות, אקדמות ז, ה'תשנ"ט, 155–160
 המרד הקדוש של התנאים (מאמר תגובה על ספרו של משה הלברטל, מהפכות פרשניות בהתהוותן – ערכים כשיקולים פרשניים במדרשי הלכה), אקדמות ט, ה'תש"ס, 205–212
 סדקים ועצמות בחינוך הדתי הפתוח, בתוך: אבי שגיא, נחם אילן (עורכים), תרבות יהודית בעין הסערה (ספר יובל לכבוד יוסף אחיטוב), הוצאת הקיבוץ המאוחד ומרכז יעקב הרצוג, ה'תשס"ב 2002, עמ' 141–158
 פגימת הלבנה, דעות 15, ה'תשס"ג, עמ' 33–35
 האיש שהקדים את תקופתו: בעקבות ספרו של דוד זוהר: מחויבות דתית בעולם מודרני – הרב חיים הירשנזון ויחסו אל המודרנה, דעות 17 דצמבר 2003
 פמיניזם ואורתודוקסיה: בין זכויות לזהות, דעות 27, 2006, עמ' 1–12
 מחויבות לנוכח הטקסט: בין כינון תודעה לפרקטיקה דתית, אקדמות טו, ה'תשס"ה, 81–94
 יהדות בין המצרים של מודרנה ופוסט-מודרנה, בתוך: בדרכי שלום: עיונים בהגות יהודית (ספר יובל לכבוד שלום רוזנברג), בית מורשה בירושלים, 2007
 עקרונות טלאולוגיים בפסיקת הלכה לאור מחשבת ההלכה של הרב ברקוביץ, צהר, לח, ה'תשע"ה, עמ' 243–257

 חיים אישיים 
היה נשוי עד לפטירתו לשושנה (שושי) רוט, ולהם 3 ילדים (בהם זאבי רוט). התגורר בכפר סבא.

 קישורים חיצוניים 
 מאיר רוט באתר הספרייה הלאומית
 ד"ר מאיר רוט, באתר אסיף


 מאמרים 



 הערות שוליים 

קטגוריה:כפר סבא: אישים
קטגוריה:ציונות דתית: אישים
קטגוריה:בוגרי ישיבת אור עציון
קטגוריה:בעלי תואר דוקטור מאוניברסיטת בר-אילן
קטגוריה:ישראלים שנולדו ב-1947
קטגוריה:ישראלים שנפטרו ב-2024